CELEX: 62022TN0020
Language: hr
Date: 2022-01-12 00:00:00
Title: Predmet T-20/22: Tužba podnesena 12. siječnja 2022. – NW/Komisija

28.2.2022   
            
            
               HR
            
            
               Službeni list Europske unije
            
            
               C 95/42
            
         
      Tužba podnesena 12. siječnja 2022. – NW/Komisija
      (Predmet T-20/22)
      (2022/C 95/59)
      Jezik postupka: francuski
      
         Stranke
      
      
         Tužitelj: NW (zastupnik: M. Velardo, odvjetnica)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijane odluke u dijelu u kojem uključuju povrat isplaćenih mu iznosa;
               
            
                  —
               
               
                  naloži Komisiji da mu uplati već vraćene iznose;
               
            
                  —
               
               
                  naloži Komisiji snošenje troškova postupka;
               
            
                  —
               
               
                  podredno, poništi pobijane odluke u dijelu u kojem uključuju povrat iznosa od 3 986,72 eura;
               
            
                  —
               
               
                  osim toga, tužitelj zahtijeva plaćanje kamata na sve iznose kojih je vjerovnik od trenutka u kojem su mu trebali biti plaćeni, do stvarne isplate;
               
            
                  —
               
               
                  tužitelj smatra da bi bilo pravedno da Opći sud, u slučaju odbijanja predmetne tužbe, Komisiji naloži barem snošenje vlastitih i njegovih troškova na temelju članka 135. Poslovnika, s obzirom na to da je Ured za upravljanje individualnim materijalnim pravima i njihovu isplatu (PMO) s vremenom počinio više nepravilnosti, da „porezni odbitak nije lako uočiti na potvrdi o isplaćenoj plaći” te imajući u vidu jamstva koja je PMO pružio tužitelju, njegovu dobru vjeru koju je administracija priznala i činjenicu da je on (nemajući nikakav razlog da posumnja u visinu iznosa svoje plaće) tijekom tih godina preuzeo novčane obveze razmjerno tom iznosu (poput sklapanja ugovora o hipotekarnom zajmu za kupnju obiteljske kuće).
               
            
         Tužbeni razlozi i glavni argumenti
      
      U prilog osnovanosti tužbe protiv Komisijinih odluka od 6. odnosno 9. travnja 2021. i 4. svibnja 2021. o povratu iznosa koji su mu neosnovano uplaćeni na ime poreznog odbitka za djecu, tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na pogrešci u tumačenju i primjeni članka 85. Pravilnika o osoblju za dužnosnike Europske unije. U tom pogledu tužitelj smatra da nisu ispunjeni uvjeti za povrat preplaćenih iznosa, propisani u spomenutom članku.
               
            
                  2.
               
               
                  Drugi tužbeni razlog, koji se temelji na povredi načela zaštite legitimnih očekivanja s obzirom na to da su u predmetnom slučaju, prema tužiteljevu mišljenju, ispunjena tri uvjeta za navedenu zaštitu na temelju mjerodavne sudske prakse.
               
            
                  3.
               
               
                  Treći tužbeni razlog, koji se temelji na nepostojanju obrazloženja.